**RÁMCOVÁ ZMLUVA**

**o poskytovaní služieb deratizácie, dezinsekcie a dezinfekcie**

uzatvorená v zmysle §269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len *„Zmluva“*)

ktorej zmluvnými stranami sú:

**Odberateľ: MARIANUM - Pohrebníctvo mesta Bratislavy, príspevková organizácia**

sídlo: Šafárikovo nám č. 3, 811 02 Bratislava

v zastúpení: Ing. Robert Kováč, riaditeľ organizácie

IČO: 173 30 190

DIČ: 2020838182

IČ DPH: SK2020838182

Bankové spojenie: Československá obchodná banka, a. s.

IBAN: SK59 7500 0000 0000 2594 6193

Tel.: 02/50 700 101

E-mail: riaditel@marianum.sk

(ďalej len *„Odberateľ“*)

a

**Poskytovateľ:**

sídlo:
v zastúpení:

IČO:

DIČ:

IČ DPH:

Bankové spojenie:

IBAN:

Tel.:

E-mail:

(ďalej len *„Poskytovateľ“*)

(Odberateľ a Poskytovateľ ďalej spolu len *„Zmluvné strany“* alebo jednotlivo aj *„Zmluvná strana“*)

**Článok I.**

**PREDMET ZMLUVY**

1. Predmetom tejto Zmluvy je záväzok Poskytovateľa počas trvania tejto Zmluvy zabezpečiť pre Odberateľa služby deratizácie, dezinsekcie a dezinfekcie v zmysle bližšej špecifikácie uvedenej v prílohe č. 1 tejto Zmluvy ( ďalej len „Služby“) a záväzok Odberateľa za tieto poskytnuté Služby uhradiť Poskytovateľovi dohodnutú zmluvnú cenu v zmysle čl. II tejto Zmluvy.
2. Služby deratizácie poskytované v zmysle tejto Zmluvy sú vykonávané Poskytovateľom dvakrát ročne (na jar a na jeseň), prípadne podľa potreby a stavu zamorenosti objektov Odberateľa škodcami a zahŕňajú aj odstraňovanie mŕtvych tiel hlodavcov.
3. Služby dezinsekcie a dezinfekcie v zmysle tejto Zmluvy sú vykonávané Poskytovateľom podľa harmonogramu dohodnutého zmluvnými stranami, prípadne podľa potreby Odberateľa, pričom zahŕňajú aj odstraňovanie mŕtvych tiel hmyzu uhynutých v dôsledku deratizačného alebo dezinfekčného zákroku.
4. Službami v zmysle tejto zmluvy sa rozumie aj
* ohnisková deratizácia alebo dezinsekcia – urgentné zákroky Poskytovateľa v prípade náhleho masívneho výskytu hlodavcov alebo obťažujúceho synantropného hmyzu (zákrok je nevyhnutné v tomto prípade opakovať po uplynutí 4-6, prípadne 12 týždňov)
* likvidácia hniezd hmyzu alebo škodcov
* dezinfekcia pohrebných vozidiel a/alebo chladiacich boxov vykonávaná Poskytovateľom v súlade s príslušnými právnymi predpismi podľa aktuálnych potrieb Odberateľa
* bezplatný monitoring výskytu škodcov v objektoch Odberateľa a poradenská služba pre Odberateľa.
1. Zmluvné strany sa dohodli, že táto Zmluva je zmluvou rámcovou a ustanovenia tejto Zmluvy nemožno vykladať ako povinnosť Odberateľa objednať si u Poskytovateľa Služby. Predpokladané množstvo Služieb uvedených v tejto Zmluve nie je pre Odberateľa záväzné. Skutočne objednané množstvo Služieb počas trvania tejto Zmluvy môže byť nižšie alebo vyššie ako predpokladané množstvo Služieb a Odberateľ si vyhradzuje právo neobjednať žiadne služby. Predmetom fakturácie budú len skutočne poskytnuté Služby.
2. Neoddeliteľnou súčasťou tejto zmluvy sú Všeobecné obchodné podmienky pre dodávateľov zverejnené na internetovej stránke Odberateľa - [www.marianum.sk](http://www.marianum.sk) (ďalej len „**VOP**“), ktoré tvoria Prílohu č. 2 Zmluvy. Poskytovateľ vyhlasuje a podpísaním tejto Zmluvy potvrdzuje, že sa oboznámil s VOP, súhlasí s podmienkami v nich uvedenými a zaväzuje sa ich dodržiavať v celom rozsahu. V prípade rozporu medzi touto Zmluvou a VOP, majú ustanovenia tejto Zmluvy prednosť pred ustanoveniami VOP. Pre účely aplikácie ustanovení VOP na túto Zmluvu sa pod Poskytovateľom rozumie Dodávateľ a pod Odberateľom sa rozumie Objednávateľ.

**Článok II.**

**TRVANIE ZMLUVY**

1. Zmluva sa uzatvára na dobu 24 (slovom dvadsaťštyri) mesiacov odo dňa jej podpisu obidvoma Zmluvnými stranami alebo do vyčerpania stanoveného finančného limitu v rozsahu ................. EUR ( slovom ............... eur) bez DPH podľa toho, ktorá skutočnosť nastane skôr.
2. Odstúpením od tejto Zmluvy zo strany Odberateľa nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody.
3. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy, zmluvných ustanovení týkajúcich sa voľby práva, riešenia sporov medzi zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy, alebo vzhľadom na svoju povahu majú trvať aj po ukončení tejto Zmluvy.

**Článok III.**

**PODMIENKY POSKYTOVANIA SLUŽIEB**

1. Poskytovateľ sa zaväzuje Odberateľovi poskytovať Služby podľa tejto Zmluvy a VOP na základe na základe písomnej a/alebo telefonickej objednávky Objednávateľa potvrdenej Poskytovateľom emailom do jedného (1) pracovného dňa od prijatia písomnej a/alebo telefonickej objednávky, v ktorej bude stanovené bližšie vymedzenie požadovaného plnenia a čas plnenia podľa aktuálnych požiadaviek Odberateľa.
2. Poskytovateľ je povinný poskytnúť Služby podľa článku I tejto Zmluvy v čase presne špecifikovanom v objednávke Odberateľa.
3. Zmluvné strany sa dohodli, že v prípade, ak sa Poskytovateľ k objednávke nevyjadrí v lehote uvedenej v tomto článku, ani v tejto lehote objednávku neodmietne, bude sa táto objednávka považovať za Poskytovateľom potvrdenú.
4. V prípade, ak predmetom objednávky nie sú Služby uvedené v Prílohe č. 1 tejto Zmluvy je Poskytovateľ povinný predložiť Odberateľovi cenovú ponuku na odsúhlasenie, pričom navrhnutá cena Poskytovateľa v rámci tejto cenovej ponuky zaslanej Odberateľovi musí byť cenou obvyklou na trhu prípustnou s maximálnou odchýlkou + 5 % od výšky cien na trhu v súlade s článkom V. Zmluvy.
5. Pre vylúčenie akýchkoľvek pochybností, Poskytovateľ je povinný poskytovať Odberateľovi len takú Službu, ktorá je odsúhlasená Odberateľom na základe cenovej ponuky Poskytovateľa.
6. Zmluvné strany sú povinné vopred konzultovať bezpečnostné a preventívne opatrenia, prípravky použité Poskytovateľom pri poskytovaní Služieb podľa tejto Zmluvy, rozsah prác a spôsob poskytnutia prvej pomoci pri podozrení z otravy.
7. Poskytovateľ je povinný Služby vykonávať v súlade s príslušnými právnymi predpismi.
8. Odberateľ je povinný pred každým zákrokom Poskytovateľa určiť svojho zodpovedného zamestnanca, ktorý bude práce vykonané Poskytovateľom kontrolovať a preberať a súčasne bude kontaktnou osobou medzi zmluvnými stranami pri organizovaní prípravných prác a bezpečnostných opatrení. Predmetný zodpovedný zamestnanec Odberateľa bude náležite poučený Poskytovateľom o škodlivosti použitého prípravku v zmysle zákona č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon), bude niesť zodpovednosť za zabezpečenie prípravných prác a bezpečnostných opatrení a bude poučený Poskytovateľom o príznakoch otravy a o poskytovaní prvej pomoci pri podozrení z otravy.
9. V prípade preventívnych zákrokov na vykonané práce dáva Poskytovateľ 6 mesačnú záručnú dobu, pri urgentných ohniskových zákrokoch je záručná doba 3 mesačná. Ak napriek dodržaniu postupnosti opakovaných zákrokov dôjde v záručnej dobe k opätovnému výskytu škodcov alebo hmyzu, je Poskytovateľ povinný vykonať opakovaný zákrok bezodplatne.

**Článok IV.**

**MIESTO PLNENIA ZMLUVY**

1. Miestom plnenia predmetu Zmluvy sú objekty v správe Odberateľa uvedené v Prílohe č. 3 Zmluvy.

**Článok V.**

**CENA PREDMETU ZMLUVY**

1. Zmluvná cena jednotlivých položiek predmetu plnenia je stanovená na základe úspešnej ponuky Poskytovateľa ako víťazného uchádzača v rámci verejného obstarávania, v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a to vo výške uvedenej v prílohe č. 1, ktorá je neoddeliteľnou súčasťou tejto Zmluvy.
2. Celková cena za predmet plnenia sa stanoví ako súčet súčinov objednaných množstiev služieb a zmluvných jednotkových cien uvedených v prílohe č. 1 tejto Zmluvy. Zmluvné strany sa zároveň dohodli, že celková zmluvná cena za poskytnuté služby počas celkovej doby trvania tejto Zmluvy nepresiahne ....................... Eur bez DPH. V prípade, ak by hrozilo prekročenie finančného limitu stanoveného podľa predchádzajúcej vety je Poskytovateľ povinný o tejto skutočnosti informovať Odberateľa.
3. Prvotným podkladom pre fakturáciu je Protokol o vykonaní a odovzdaní prác, ktorý je ku každému výkonu vystavený Poskytovateľom osobitne a musí byť potvrdený zástupcami oboch zmluvných strán.

**Článok VI.**

**ÚDAJE O SUBDODÁVATEĽOCH**

1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa/ meno a priezvisko, adresa trvalého pobytu:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Nedodržanie lehôt uvedených v bode 6.6 VOP Poskytovateľom sa považuje za podstatné porušenie zmluvných povinností Poskytovateľa.

**Článok VII.**

**ZÁVEREČNÉ USTANOVENIA**

1. Zmluvné strany súhlasia, že všetky informácie a skutočnosti o druhej Zmluvnej strane a jej činnosti pri uzatváraní a plnení tejto Zmluvy sa považujú za dôverné a majú charakter obchodného tajomstva. Poskytovateľ vyhlasuje, že nepoužije meno Odberateľa na žiadne marketingové ani reklamné činnosti bez jeho súhlasu.
2. V prípade nesplnenia povinností Poskytovateľa stanovených touto Zmluvou a VOP, je Odberateľ oprávnený uplatňovať voči Poskytovateľovi sankcie podľa článku XVII. VOP.
3. Práva a povinnosti neupravené touto Zmluvou a VOP sa riadia príslušnými ustanoveniami Obchodného zákonníka.
4. Ak by niektoré ustanovenia Zmluvy mali byť neplatnými alebo neúčinnými, nie je tým dotknutá platnosť a účinnosť ostatných ustanovení Zmluvy. Zmluvné strany sa dohodli, že namiesto neplatných a neúčinných ustanovení Zmluvy sa použijú platné ustanovenia, ktoré sú obsahom a účelom najbližšie obsahu a účelu Zmluvy.
5. Poskytovateľ je povinný oznámiť Odberateľovi akúkoľvek zmenu identifikačných údajov spoločnosti zapisovaných do obchodného registra do desiatich (10) dní od vzniku účinnosti zmeny.
6. Poskytovateľ súhlasí so zverejnením tejto Zmluvy v plnom rozsahu.
7. Zmluva sa uzatvára v štyroch (4) rovnopisoch, z ktorých každá Zmluvná strana obdrží dva (2) rovnopisy.
8. Zmluvné strany vyhlasujú, že si túto Zmluvu a VOP prečítali, súhlasia s obsahom tejto Zmluvy a VOP, že táto Zmluva a vyjadruje ich skutočnú, vážnu a slobodnú vôľu a nie je uzatváraná v tiesni a za nevýhodných podmienok. Na znak toho Zmluvné stany túto Zmluvu vlastnoručne podpisujú.

Príloha č. 1: Cenník a špecifikácia služieb

Príloha č. 2: Všeobecné obchodné podmienky pre dodávateľov

Príloha č. 3: Objekty v správe Odberateľa

V Bratislave, dňa V Bratislave, dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MARIANUM – Pohrebníctvo mesta Bratislavy,

príspevková organizácia

Ing. Robert Kováč, riaditeľ organizácie